
တၢ်ကွၢ်ထွဲသးပှၢ်တၢ်ဘျၢခိၣ်သ့ၣ်လၢအအိၣ်ဒီးခွဲးယၥ်အသီတခါ
တၢ်ကွၢ်ထွဲသးပှၢ်တၢ်ဘျၢခိၣ်သ့ၣ်န့ၣ်ကပၥ်လီၤ၀ဲတၢ်ခွဲးတၢ်ယာ်လၢပှၤသးပှၢ်တဖၣ်အဂီၢ်လၢညါလီၤ. ကပၣ်ဃုၥ်၀ဲတၢ်ဂ့ၢ်ပၥ်ဖျါဘၣ်ဃးဒီးတၢ်ခွဲးတၢ်ယၥ် Statement of Rights [ခွဲးယၥ်တၢ်ဂ့ၢ်ပၥ်ဖျါ] လၢပှၤသးပှၢ်တဖၣ်လၢအမၤန့ၢ်တၢ်ကွၢ်ထွဲပှၤသးပှၢ်တၢ်မၤစၢၤတ
ဖၣ်န့ၣ်လီၤ. တၢ်ဂ့ၢ်အလံၥ်ကဘျံးန့ၣ်မ့ၢ်တၢ်ဂ့ၢ်ကျၢၢ်တံၢ်လၢကျိၥ်လၢအညီဘၣ်ဃးဒီးတၢ်
ခွဲးတၢ်ယၥ်တဖၣ်န့ၣ်လီၤ.
တၢ်ဂ့ၢ်ပၥ်ဖျါဘၣ်ဃးဒီးတၢ်ခွဲးတၢ်ယၥ်
အီးစထြ့လယါပဒိၣ်ဆီတလဲ၀ဲအီးစထြ့လယါတၢ်ကွၢ်ထွဲသးပှၢ်အတၢ်သိၣ်တၢ်သီတဖၣ်န့ၣ်လီၤ. တၢ် Aged Care Act 2024 [တၢ်ကွၢ်ထွဲသးပှၢ်တၢ်ဘျၢခိၣ်သ့ၣ်2024] တၢ်ဘျၢခိၣ်သ့ၣ်အသီအိၣ်ဒီးတၢ်ဂ့ၢ်ပၥ်ဖျါဘၣ်ဃးဒီးတၢ်ခွဲး
တၢ်ယၥ်န့ၣ်လီၤ. တၢ်အံၤတဲဖျါ၀ဲဖဲပှၤသးပှၢ်တဖၣ်ဖဲမၤန့ၢ်တၢ်ကွၢ်ထွဲသးပှၢ်တၢ်မၤစၢၤတဖၣ်ခီဖျိကျိၣ်စ့တၢ်ဆီၣ်ထွဲဟဲ
လၢအီးစထြ့လယါပဒိၣ်အအိၣ်အခါအခွဲးအယာ်မနုၤအိၣ်၀ဲဒၣ်လဲၣ်န့ၣ်လီၤ. တၢ်ဂ့ၢ်ပၥ်ဖျါတဖၣ်ဘၣ်ဃးဒီးတၢ်ခွဲး
တၢ်ယၥ်အံၤကမၤပှဲၤထီၣ်၀ဲတကီၢ်ခါတၢ်ခွဲးတၢ်ယၥ်အလံၥ်ကွဲးနီၣ်ကွဲးဃါဖဲလါနိၤ၀့ဘၢၣ် 2025 န့ၣ်လီၤ.
တၢ်ဂ့ၢ်ပၥ်ဖျါအလၢအပှဲၤဘၣ်ဃးဒီးတၢ်ခွဲးတၢ်ယၥ်လၢတၢ်ဘျၢခိၣ်သ့ၣ်အသီန့ၣ်အိၣ်ဖဲတၢ်ဂ့ၢ်အလံၥ်ကဘျံးအကတၢၢ်အံၤန့ၣ်လီၤ.
တၢ်ဂ့ၢ်ပၥ်ဖျါဘၣ်ဃးဒီးတၢ်ခွဲးတၢ်ယၥ်အံၤအခီပညီလၢနဂီၢ်မ့ၢ်မနုၤလဲၣ်
တၢ်ဂ့ၢ်ပၥ်ဖျါဘၣ်ဃးဒီးတၢ်ခွဲးတၢ်ယၥ်အံၤကမၤစၢၤမၤလီၤတံၢ်နမ့ၢ်ပှၤအခိၣ်သ့ၣ်လၢနသးပှၢ်တၢ်ကွၢ်ထွဲအတၢ်မၤအပူၤန့ၣ်လီၤ. 
ဟ့ၣ်နၤတၢ်ခွဲးတၢ်ယၥ်လၢက-
· မၤနတၢ်ဆၢတဲၥ်လၢနကစၢ်ဒၣ်နဲဘၣ်ဃးဒီးနကစၢ်တၢ်အိၣ်မူဒၣ်နဲအဂီၢ်
· ပျဲလၢနတၢ်ဆၢတဲၥ်တဖၣ်သုတမ့ၢ်ထဲတၢ်တူၢ်လိၥ်အီၤတဂ့ၤ, ဘၣ်ဆၣ်လၢတၢ်ကပၥ်ကဲအီၤအဂီၢ်
· မၤန့ၢ်တၢ်ဂ့ၢ်တၢ်ကျိၤဒီးတၢ်ဆီၣ်ထွဲလၢကမၤစၢၤနၤလၢကမၤတၢ်ဆၢတဲၥ်တဖၣ်အဂီၢ်
· ဆဲးကျိးလိၥ်သးဘၣ်ဃးနတၢ်ဆၢမုၢ်လၢ်, တၢ်လိၣ်ဒီးနတၢ်သးလီအဒိၣ်တဖၣ်
· တူၢ်ဘၣ်လၢအပူၤဖျဲးဒီးလၢတၢ်ပၥ်ကဲအီၤ
· တၢ်ကသ့ပၥ်ကဲနတၢ်ဆဲးတၢ်လၤဒီးနက့ၢ်ပနီၣ်
· အိၣ်ဒီးတၢ်မၤဘၣ်ဘျးလိၥ်သးဒီးနပှၤတ၀ၢန့ၣ်လီၤ.
ဆၢထၢၣ်လၢနနီၢ်ကစၢ်ဒၣ်နဲ, တၢ်ဃုထၢဒီးတၢ်ပၢဘၣ်တၢ်
နအိၣ်ဒီးတၢ်ခွဲးတၢ်ယၥ်လၢကမၤနကစၢ်တၢ်ဆၢတဲၥ်တဖၣ်ဒၣ်နဲဒီးပၢဘၣ်တၢ်လၢ-
· ကျိၣ်စ့တၢ်ဆီၣ်လၢတၢ်ကွၢ်ထွဲသးပှၢ်အဂီၢ်တၢ်မၤစၢၤမနုၤတဖၣ်လၢနသူအီၤ
· မ့ၢ်နမၤန့ၢ်ကျိၣ်စ့လၢတၢ်ကွၢ်ထွဲသးပှၢ်တၢ်မၤစၢၤတဖၣ်အဂီၢ်ဒ်လဲၣ်ဒီးမတၤဟ့ၣ်ထီၣ်အီၤလဲၣ်
· နကျိၣ်စ့ဒီးတၢ်ဘၣ်ထွဲဒီးနၤတဖၣ်.
နအိၣ်ဒီးတၢ်ခွဲးတၢ်ယၥ်လၢကမၤန့ၢ်တၢ်ဆီၣ်ထွဲလၢကမၤတၢ်ဆၢတဲၥ်တဖၣ်ဖဲနလိၣ်ဘၣ်အီၤအခါန့ၣ်လီၤ.
နအိၣ်ဒီးတၢ်ခွဲးတၢ်ယၥ်လၢကဃုထၢဒ်သိးကအိၣ်မူဒ်လဲၣ်, ဖဲကအိၣ်ဒီးနီၢ်ကစၢ်တၢ်လီၤပျံၤတနီၤအလီၢ်ဒၣ်လဲၥ်အခါ
လီၤ. အဒိ, တၢ်ဃုထၢတဖၣ်ဘၣ်ဃးဒီးနတၢ်ရ့လိၥ်မုၥ်လိၥ်သးအတၢ်အိၣ်မူဒီးတၢ်ရ့လိၥ်သးလၢအဘူးအတံၢ်တဖၣ်
အဂီၢ်လီၤ.
တၢ်မၤန့ၢ်တၢ်လၢအအိၣ်ဒီးတၢ်တီတၢ်တြၢ်
နအိၣ်ဒီးတၢ်ခွဲးတၢ်ယၥ်လၢတၢ်သမံသမိးလၢအပှဲၤဒီးတၢ်တီတၢ်တြၢ်ဒီးဘၣ်လိၥ်ဖိးမံအဂ့ၤကတၢၢ်လၢကဃုသ့ၣ်ညါမ့ၢ်နလိၣ်ဘၣ်သးပှၢ်တၢ်ကွၢ်ထွဲအတၢ်မၤစၢၤလၢတၢ်ဟ့ၣ်စ့ဖဲလဲၣ်တခါလဲၣ်န့ၣ်လီၤ.
တၢ်သမံသမိးန့ၣ်တၢ်ကဘၣ်မၤအီၤလၢကျဲလၢအကြၢးဘၣ်၀ဲဒီးနၤန့ၣ်လီၤ. ကဘၣ်ပၥ်ကဲ၀ဲန-
· တၢ်ဆဲးတၢ်လၤဒီးနတၢ်ဟဲလီၤစၢၤ
· နီၢ်ကစၢ်တၢ်လဲၤခီဖျိဒီးတၢ်လဲၤခီဖျိအနးအကျံၤလၢအပူၤကွံၥ်
· ခိၣ်နူာ်တၢ်သ့ၣ်ညါအတၢ်အိၣ်သးတဖၣ်,အဒိဒ်တၢ်သ့ၣ်နီၣ်အဂံၢ်လီၤစၢ်ဖဲသးပှၢ်ကတီၢ်တၢ်ဆါ.
နအိၣ်စ့ၢ်ကီးဒီးတၢ်ခွဲးတၢ်ယၥ်လၢကမၤန့ၢ်တၢ်ကွၢ်ထွဲအကလုၥ်လၢနလိၣ်, ဖဲနလိၣ်ဘၣ်အီၤအခါလီၤ. တၢ်အံၤပၣ်ဃုၥ်
တၢ်ကွၢ်ထွဲကဟုကယၥ်ကျိၤကျဲလၢမၤကိညၢ်လီၤတၢ်ဆါဒီးတၢ်တၢ်ကွၢ်ထွဲလၢတၢ်အိၣ်မူကတၢၢ်အဂီၢ်လီၤ.
တၢ်ပူၤဖျဲးဒီးတၢ်အကံၢ်အစီ
နအိၣ်ဒီးတၢ်ခွဲးတၢ်ယၥ်လၢတၢ်မၤန့ၢ်ကျိၣ်စ့တၢ်ဆီၣ်ထွဲလၢတၢ်ကွၢ်ထွဲသးပှၢ်တၢ်မၤစၢၤလၢအပူၤဖျဲး, အိၣ်ဒီးကံၢ်စီဒီးတီ
တြၢ်၀ဲလၢကမၤဘၣ်နၤလၢသူးသ့ၣ်လၤကပီၤဒီးတၢ်ပၥ်ကဲအပူၤလီၤ.
တၢ်အံၤပၣ်ဃုၥ်တၢ်ခွဲးတၢ်ယၥ်လၢကမၤန့ၢ်ကျိၣ်စ့တၢ်ဆီၣ်ထွဲလၢတၢ်ကွၢ်ထွဲသးပှၢ်တၢ်မၤစၢၤလၢ-
· အိၣ်ဒီးအလုၢ်အပှ့ၤဒီးဆီၣ်ထွဲနက့ၢ်ပနီၣ်, တၢ်ဆဲးတၢ်လၤဒီးနတၢ်ဟဲလီၤစၢၤ
· ပၥ်ကဲနတၢ်လဲၤခီဖျိတဖၣ်, ပၣ်ဃုၥ်တၢ်လဲၤခီဖျိအနးအကျံၤတမံၤလၢ်လၢ်
· တၢ်မၤန့ၢ်အီၤသ့ဒီးတုၤထီၣ်ထီၣ်ဘးနတၢ်လိၣ်ဘၣ်တဖၣ်
· ပူၤဖျဲးဒီးတၢ်မၤဆူၣ်မၤစိး, တၢ်မၤတရီတပါဒီးတၢ်ကွၢ်ကပၥ်အီၤ.
နအိၣ်ဒီးတၢ်ခွဲးတၢ်ယၥ်လၢကမၤန့ၢ်ကျိၣ်စ့တၢ်ဆီၣ်ထွဲလၢတၢ်ကွၢ်ထွဲသးပှၢ်တၢ်မၤစၢၤလၢအဟဲလၢ-
· ပှၤမၤတၢ်ဖိအမၤန့ၢ်တၢ်သိၣ်လိ, တၢ်သ့တၢ်ဘၣ်ဒီးတၢ်လဲၤခီဖျိလၢအဘၣ်လိၥ်ဖိးဒ့
· ပှၤဟ့ၣ်ထီၣ်တၢ်မၤစၢၤလၢအတုၤထီၣ်ထီၣ်ဘးကယဲၢ်တၢ်အိၣ်သးခဲလၢၥ်ဖဲတၢ်ကွၢ်ထွဲသးပှၢ်တၢ်သိၣ်တၢ်သီတဖၣ်အဖီလၥ်.
မ့ၢ်တူၢ်ဘၣ်လၢတပူၤဖျဲးဘၣ်ဖဲမၤန့ၢ်တၢ်ကွၢ်ထွဲသးပှၢ်အခါန့ၣ်, နမၤန့ၢ်တၢ်ဆီၣ်ထွဲကလီလၢပီၢ်ရီ, ပှၢ်ဂ့ၢ်၀ီအပှၤမၤတၢ်ဖိဒီး
ပှၤကံၢ်စီအဂၤတဖၣ်အအိၣ်သ့လီၤ. လဲၤကွၢ်ဘၣ် Attorney-General အပှၥ်ယဲၤလၢတၢ်ဂ့ၢ်အါထီၣ်အဂီၢ်ဘၣ်ဃးဒီး
တၢ်ဒီသဒၢထီဒါတၢ်မၤတရီပှၤသးပှၢ်အဂီၢ်တက့ၢ်.

တၢ်ပၥ်ကဲနတၢ်ခူသူၣ်ဒီးတၢ်ဂ့ၢ်တၢ်ကျိၤ
နပှၤဟ့ၣ်ထီၣ်တၢ်မၤစၢၤကဘၣ်-
· ပၥ်ကဲနနီၢ်ကစၢ်တၢ်ခူသူၣ်
· ဒီသဒၢနနီၢ်ကစၢ်တၢ်ဂ့ၢ်တၢ်ကျိၤ, ဒ်အမ့ၢ်တၢ်ဂ့ၢ်တၢ်ကျိၤဘၣ်ဃးဒီးနတၢ်အိၣ်ဆူၣ်အိၣ်ချ့ဒီးကျိၣ်စ့ဂ့ၢ်၀ီတဖၣ်
· ပျဲနၤလၢကဃုထၢနနီၢ်ကစၢ်တၢ်ဂ့ၢ်တၢ်ကျိၤန့ၣ်တၢ်ဟ့ၣ်လီၤအီၤဆူပှၤအဂၤတဂၤအအိၣ်ကသ့လၢအခါဖဲလဲၣ်, ဒ်အမ့ၢ်ပှၤတဲခဲးတၢ်မ့တမ့ၢ်ပီၢ်ရီတဂၤအသိးလီၤ.
နအိၣ်ဒီးတၢ်ခွဲးတၢ်ယၥ်လၢကမၤန့ၢ်တၢ်မၤနီၣ်မၤဃါဘၣ်ဃးဒီးနတၢ်ခွဲးတၢ်ယၥ်ဒီးသးပှၢ်တၢ်ကွၢ်ထွဲအတၢ်မၤစၢၤအတၢ်ဖံးတၢ်မၤလၢတၢ်ဟ့ၣ်အီၤစ့လၢနသူအီၤန့ၣ်လီၤ. တၢ်အံၤပၣ်ဃုၥ်တၢ်လၢနသူန့ၣ်လၢၥ်ဆံးအါလဲၣ်န့ၣ်လီၤ.
တၢ်ဆဲးကျိးလၢအတုၤထီၣ်ထီၣ်ဘးနတၢ်လိၣ်ဘၣ်တဖၣ်
နအိၣ်ဒီးတၢ်ခွဲးတၢ်ယၥ်လၢက-
· မၤန့ၢ်တၢ်ဂ့ၢ်တၢ်ကျိၤလၢကျဲလၢနနၢ်ပၢၢ်အီၤအပူၤ
· ဟ့ၣ်ထီၣ်နတၢ်ထံၣ်န့ၣ်လီၤ.
အိၣ်ဒီးတၢ်ခွဲးတၢ်ယၥ်လၢကဆဲးကျိးတၢ်လၢကျိၥ်မ့တမ့ၢ်ကျိၤကျဲလၢနဘၣ်သူၣ်ဘၣ်သးအပူၤန့ၣ်လီၤ. တၢ်အံၤပၣ်ဃုၥ်
တၢ်သူပှၤကျိးထံတၢ်မ့တမ့ၢ်တၢ်ဆဲးကျိးစဲးပီးလီဖဲနလိၣ်ဘၣ်အီၤအခါန့ၣ်လီၤ.
နအိၣ်စ့ၢ်ကီးဒီးတၢ်ခွဲးတၢ်ယၥ်လၢကထံၣ်လိၥ်ဒီးနပှၤဟ့ၣ်ထီၣ်တၢ်မၤစၢၤဒီးနပှၤဆီၣ်ထွဲတၢ်ဖိတဖၣ်လၢကျဲလၢအကြၢးဘၣ်ဒီးနၤန့ၣ်လီၤ. တၢ်န့ၣ်အခီပညီကမ့ၢ်၀ဲတၢ်ဆၢကတီၢ်လၢမုၢ်နံၤလၢကကြၢးဘၣ်အဂ့ၤကတၢၢ်လၢနဂီၢ်လီၤ.
တၢ်ဆီၣ်ထွဲလၢကပၥ်ဖျါထီၣ်တၢ်ဂ့ၢ်ကီတဖၣ်ချ့သဒံးဒီးလၢအတီတြၢ်၀ဲ
ဖဲတၢ်ဂ့ၢ်ကီတဖၣ်မ့ၢ်အိၣ်ထီၣ်လၢကျိၣ်စ့တၢ်ဆီၣ်ထွဲလၢတၢ်ကွၢ်ထွဲသးပှၢ်တၢ်မၤစၢၤအဂီၢ်န့ၣ်, နအိၣ်ဒီးတၢ်ခွဲးတၢ်ယၥ်
လၢက-
· မၤန့ၢ်တၢ်ဆီၣ်ထွဲလၢနပှၤဟ့ၣ်ထီၣ်တၢ်မၤစၢၤအအိၣ်
· တဲအါတၢ်ဂ့ၢ်လၢတအိၣ်ဒီးတၢ်ပျံၤတၢ်ဖုးမ့တမ့ၢ်တၢ်စံၣ်ညီၣ်အပူၤ
· မၤန့ၢ်တၢ်စံးဆၢလၢအချ့ဒီးတီတြၢ်၀ဲလၢနတၢ်တဲအါတၢ်ဂ့ၢ်အဖီခိၣ်.
တၢ်ဆီၣ်ထွဲဒီးတၢ်မၤဘၣ်ဘျးလိၥ်သးဒီးပှၤဂၤဒီးပှၤတ၀ၢ
နကလိၣ်ဘၣ်တၢ်ဆီၣ်ထွဲသ့ၣ်သ့ၣ်လၢကနၢ်ပၢၢ်နတၢ်ခွဲးတၢ်ယၥ်, မၤတၢ်ဆၢတဲၥ်မ့တမ့ၢ်မၤတၢ်တဲအါတၢ်ဂ့ၢ်တဖၣ်န့ၣ်
လီၤ. နအိၣ်ဒီးတၢ်ခွဲးတၢ်ယၥ်လၢကမၤန့ၢ်တၢ်ဆီၣ်ထွဲအံၤလၢပှၤတဲခဲးတၢ်လၢတအိၣ်ဃူပှၤနီတဖုတဂၤအအိၣ်မ့တမ့ၢ်ပှၤ
အဂၤတဂၤလၢနဃုထၢအီၤန့ၣ်လီၤ.
နအိၣ်ဒီးတၢ်ခွဲးတၢ်ယၥ်လၢကဆဲးကျိးလိၥ်သးဃုၥ်ဒီးနပှၤတဲခဲးတၢ်မ့တမ့ၢ်ပှၤဆီၣ်ထွဲတၢ်တဂၤ,တဘျီလၢ်လၢ်ဖဲနအဲၣ်ဒိးအပူၤန့ၣ်လီၤ.
ပှၤဟ့ၣ်ထီၣ်တၢ်မၤစၢၤတဖၣ်ကဘၣ်ပၥ်ကဲပှၤတဖၣ်လၢအရ့ဒိၣ်လၢနဂီၢ်အမူအဒါန့ၣ်လီၤ. အဒိ, ဟံၣ်ဖိဃီဖိ, တံၤသကိး
ဒီးပှၤကွၢ်ထွဲတၢ်တဖၣ်န့ၣ်လီၤ.
နအိၣ်ဒီးတၢ်ခွဲးတၢ်ယၥ်လၢကအိၣ်ဒီးမၤဘၣ်ဘျးလိၥ်နသးဒီး-
· ပှၤလၢအရ့ဒိၣ်လၢနဂီၢ်
· နပှၤတ၀ၢ, ပၣ်ဃုၥ်တၢ်နုၥ်ပၣ်ဃုၥ်ဆူတၢ်အိၣ်ကသုၣ်ကသီမ့တမ့ၢ်ဆဲးလၤတၢ်ဟူးတၢ်ဂဲၤတဖၣ်
· နဆၣ်ဖိကီၢ်ဖိလၢနဘုၣ်အီၤလီၤ.
ပှၤအဘီၤရံကၠၢနၢၤဒီးထီရ့းစထြ့းကီးဖိတဖၣ်အိၣ်ဒီးတၢ်ခွဲးတၢ်ယၥ်လၢကမၤဘၣ်ဘျးလိၥ်အသးဒီးအ၀ဲသ့ၣ်ပှၤတ၀ၢ, အထံကီၢ်ဒီးအကီးခိၣ်ဟံၣ်န့ၣ်လီၤ.
ကဘၣ်မၤလီၤတံၢ်မ့ၢ်နတၢ်ခွဲးတၢ်ယၥ်န့ၣ်တၢ်စိၥ်ကဖီထီၣ်အီၤဒ်လဲၣ်
နပှၤဟ့ၣ်ထီၣ်တၢ်မၤစၢၤကဘၣ်နၢ်ပၢၢ်ဒီးလူၤပိၥ်မၤထွဲတၢ်ဂ့ၢ်တဲဖျါဘၣ်ဃးဒီးတၢ်ခွဲးတၢ်ယၥ်န့ၣ်လီၤ. အ၀ဲသ့ၣ်မ့ၢ်တမၤ၀ဲ
ဘၣ်န့ၣ်, နပတံထီၣ်တၢ်တဲအါတၢ်ဂ့ၢ်ဆူတၢ်တဲအါတၢ်ဂ့ၢ်ခီၣ်မံးရှၢၣ်နၢၣ် (Complaints Commissioner) အအိၣ်သ့
လီၤ.
နပတံထီၣ်တၢ်တဲအါတၢ်ဂ့ၢ်လၢလီကျိၤခိၣ်သ့, ခီဖျိကိးလီတဲစိမ့တမ့ၢ်ခီဖျိလံၥ်ပရၢသ့လီၤ. ကွၢ်ဖဲ Aged Care Quality and Safety Commission [တၢ်ကွၢ်ထွဲပှၤသးပှၢ်အကံၢ်စီဒီးတၢ်ပူၤဖျဲးအလီၢ်ခီမံရှၢၣ်] အပှၥ်ယဲၤ လၢတၢ်ဂ့ၢ်
အါထီၣ်အဂီၢ်တက့ၢ်.
နမ့ၢ်လိၣ်ဘၣ်တၢ်ဆီၣ်ထွဲလၢကမၤတၢ်တဲအါတၢ်ဂ့ၢ်မ့တမ့ၢ်ဃုထံၣ်သ့ၣ်ညါတၢ်ဂ့ၢ်တၢ်ကျိၤအဂီၢ်န့ၣ်, ကိး ပှၤသးပှၢ်နီၢ်က
စၢ်တၢ်တဲခဲးတၢ်အကရူၢ်ဘျးစဲ Older Persons Advocacy Network (OPAN) ဖဲ 1800 700 600 တက့ၢ်.
OPAN အိၣ်ဒီးပှၤတဲခဲးတၢ်လၢအကလီ, လၢတအိၣ်ဃူပှၤနီတဖုဘၣ်ဒီးပာ်တၢ်ဂ့ၢ်လၢတၢ်ခူသူၣ်အပူၤလၢကမၤစၢၤနၤ
အဂီၢ်လီၤ.
တၢ်တဲဖျါတၢ်ဂ့ၢ်ဘၣ်ဃးတၢ်ခွဲးတၢ်ယၥ်အလၢအပှဲၤလၢတၢ်ဘျၢခိၣ်သ့ၣ်အသီအပူၤ
ဖဲအဖီလၥ်အံၤမ့ၢ်၀ဲတၢ်တဲဖျါတၢ်ဂ့ၢ်ဘၣ်ဃးတၢ်ခွဲးတၢ်ယၥ်အလၢအပှဲၤစးထီၣ်အကူာ် 23 လၢတၢ်ဘျၢခိၣ်သ့ၣ်အသီအ
ပူၤန့ၣ်လီၤ.
လၢတအိၣ်ဃူပှၤနီတဖုဘၣ်, လၢအပၢလီၤကစၢ်အသး, ဟ့ၣ်စိဟ့ၣ်ကမီၤဒီးတၢ်ဃုထၢလၢအသဘျ့၀ဲ
	(1)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢက-
	(a)	မၤအတၢ်ဃုထၢဒီးမၤတၢ်ဆၢတဲၥ်တဖၣ်လၢအမၤဘၣ်ဒိပှၤတဂၤစုၥ်စုၥ်အတၢ်အိၣ်မူ, ပၣ်ဃုၥ်တၢ်
လၢအဘၣ်ဃးဒ်အဖီလၥ်အသိး-
	(i)	ကျိၣ်စ့တၢ်ဆီၣ်ထွဲလၢတၢ်ကွၢ်ထွဲသးပှၢ်အတၢ်မၤစၢၤတဖၣ်လၢပှၤနီၢ်တဂၤဘၣ်တၢ်ပျဲအီၤလၢ
ကမၤန့ၢ်၀ဲအဂီၢ်-
	(ii)	တၢ်မၤစၢၤန့ၣ်တၢ်ဟ့ၣ်လီၤအီၤဆူပှၤနီၢ်တဂၤအအိၣ်ဒ်လဲၣ်, ဆံးယံၥ်လဲၣ်ဒီးလၢမတၤလဲၣ်-
	(iii)	ပှၤနီၢ်တဂၤအကျိၣ်စ့ဂ့ၢ်၀ီဒီးနီၢ်ကစၢ်အတၢ်ပၢဘၣ်တဖၣ်, ဒီး
	(b)	မ့ၢ်ပှၤလၢတၢ်ဆီၣ်ထွဲအီၤ(ဖဲအလီၢ်အိၣ်) လၢကမၤတၢ်ဆၢတဲၥ်တဖၣ်န့ၣ်, ဒီးပျဲတၢ်ပၥ်ကဲ၀ဲတၢ်ဆၢ
တဲၥ်တဖၣ်န့ၣ်, ဒီး
	(c)	ဟံးနီၢ်ကစၢ်တၢ်လီၤပျံၤအလီၢ်တဖၣ်, ပၣ်ဃုၥ်တၢ်မၤန့ၢ်နီၢ်တဂၤတၢ်အိၣ်မူလၢအိၣ်ဒီးကံၢ်စီ, တၢ်နုၥ်
ပၣ်ဃုၥ်ဆူတၢ်ရ့လိၥ်မုၥ်လိၥ်အပူၤဒီးတၢ်ရ့လိၥ်သးလၢအဘူးဘူးတံၢ်တံၢ်ဒီးမုၣ်ခွါသွံၣ်ထံးန့ၣ်လီၤ.
တၢ်မၤန့ၢ်တၢ်လၢအတုၤသိးထဲသိး
	(2)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢကမၤန့ၢ်တၢ်တုၤသိးထဲသိးလၢက-
	(a)	အိၣ်ဒီးနီၢ်တဂၤအတၢ်လိၣ်လၢကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသးပှၢ်အတၢ်မၤစၢၤတၢ်သမံသမိး, မ့တမ့ၢ်တၢ်ကွၢ်ကဒါက့ၤ, လၢတၢ်အိၣ်သးမ့ၢ်ဒ်သိး-
	(i)	ပူၤဖျဲးလၢတၢ်ဆဲးတၢ်လၤအပူၤ, ကြၢးဘၣ်လၢတၢ်ဆဲးတၢ်လၤအပူၤ, တၢ်သ့ၣ်ညါပှၤလဲၤခီဖျိ
ဘၣ်တၢ်အနးအကျံၤဒီးတၢ်သ့ၣ်ညါတၢ်ဘျါက့ၤသ့,ဒီး
	(ii)	တၢ်မၤန့ၢ်တၢ်, ဒီးကြၢးဘၣ်လၢပှၤနီၢ်တဂၤအတၢ်အိၣ်မူဃုၥ်ဒီးတၢ်သ့ၣ်နီၣ်အဂံၢ်စၢ်လီၤဖဲသးပှၢ်
ထီၣ်အခါတၢ်ဆါမ့တမ့ၢ်ခိၣ်နူာ်တၢ်သ့ၣ်ညါဟးဂူာ်ဟးဂီၤ, ဒီး
	(b)	တၢ်ကွၢ်ထွဲကဟုကယၥ်လၢအမၤကိညၢ်လီၤမၤစၢ်လီၤတၢ်ဒီးတၢ်သးသမူကတၢၢ်အတၢ်ကွၢ်ထွဲဖဲအ
လိၣ်၀ဲန့ၣ်လီၤ.
တၢ်ကွၢ်ထွဲပှၤသးပှၢ်လၢအိၣ်ဒီးကံၢ်စီဒီးပူၤဖျဲး၀ဲတဖၣ်
	(3)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢက-
	(a)	တၢ်မၤဘၣ်အီၤပှဲၤဒီးသူးသ့ၣ်လၤကပီၤဒီးတၢ်ပၥ်ကဲ, ဒီး
	(b)	ပူၤဖျဲး, တီတြၢ်, လၢအပှဲၤသိးထဲသိးဒီးတအိၣ်ဒီး‑တၢ်မၤဘၣ်အီၤလၢတၢ်ကွၢ်တလီၤအပူၤ, ဒီး
	(c)	အိၣ်ဒီးနီၢ်တဂၤအက့ၢ်ပနီၣ်, တၢ်ဆဲးတၢ်လၤ, နီၢ်သးဒီးလုၢ်ပှ့ၤလၢအလီၤဆီလိၥ်အသးဒီးဘၣ်တၢ်
ဆီၣ်ထွဲအီၤ, ဒီး
	(d)	ကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသးပှၢ်တၢ်မၤစၢၤတဖၣ်န့ၣ်ဘၣ်တၢ်ဟ့ၣ်လီၤအီၤဆူပှၤနီၢ်တဂၤအ
အိၣ်,
	(i)	လၢကျဲလၢပူၤဖျဲးလၢတၢ်ဆဲးတၢ်လၤအပူၤ, ကြၢးဘၣ်လၢတၢ်ဆဲးတၢ်လၤအပူၤ, တၢ်သ့ၣ်ညါ
ပှၤလဲၤခီဖျိဘၣ်တၢ်အနးအကျံၤ, ဒီးတၢ်သ့ၣ်ညါတၢ်ဘျါက့ၤသ့ဒီး
	(ii)	လၢတၢ်အိၣ်သးလၢတၢ်မၤန့ၢ်အီၤသ့အပူၤ, ဒီး
	(iii)	လၢတၢ်ကွၢ်ထွဲပှၤသးပှၢ်အပှၤမၤတၢ်ဖိလၢပှၤဟ့ၣ်ထီၣ်တၢ်မၤစၢၤလၢအဆဲးလီၤအမံၤလၢအ
အိၣ်ဒီးတၢ်သ့တၢ်ဘၣ်အပတီၢ်လၢအဖိးမံ, တၢ်သ့တၢ်ဘၣ်ဒီးတၢ်လဲၤခီဖျိတဖၣ်န့ၣ်လီၤ.
	(4)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢက-
	(a)	ပူၤဖျဲးဒီးကယဲၢ်တၢ်စုဆူၣ်ခီၣ်တကး,တၢ်မၤလီၤသူးသ့ၣ်လၤကပီၤမ့တမ့ၢ်တၢ်မၤဘၣ်ပှၤလၢတလီၤဂ
ၥ်ဒီးပှၤကညီ, တၢ်မၤဟးဂီၤပှၤမံၤသၣ်, တၢ်ကွၢ်ကပၥ်တၢ်, တၢ်မၤဆူၣ်တၢ်မ့တမ့ၢ်မုၣ်ခွါသွံၣ်ထံးတၢ်
မၤတဂ့ၤတဘၣ်တဖၣ်အက့ၢ်အဂီၤ, ဒီး
	(b)	အိၣ်ဒီးကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသးပှၢ်တၢ်မၤစၢၤလၢအကံၢ်စီအိၣ်ဒီးပူၤဖျဲးလၢတၢ်ဟ့ၣ်လီၤ
အီၤထီဘိဃုၥ်ဒီးတၢ်လိၣ်ဘၣ်တဖၣ်လၢအအိၣ်ဖဲပှၤဟ့ၣ်ထီၣ်တၢ်မၤစၢၤလၢအဆဲးလီၤအမံၤလၢတၢ်ဘျၢခိၣ်သ့ၣ်အဖီလၥ်တဖၣ်န့ၣ်လီၤ.
တိၢ်နီၣ်-	တၢ်ကွဲးအဒ့ 1 လၢ အကူာ် 4 အပူၤ တၢ်ဂ့ၢ်ခိၣ်တီ 3 န့ၣ်တဲဘၣ်ဃးဒီးတၢ်အိၣ်သးလၢပှၤဟ့ၣ်
တၢ်မၤစၢၤလၢအဆဲးလီၤမံၤတဖၣ်, ပၣ်ဃုာတၢ်လိၣ်ဘၣ်တဖၣ်လၢအဘၣ်ထွဲဒီးတၢ်ကသူတၢ်
ဖီၣ်ဃံးအတၢ်မၤအကျိၤအကွာ်တဖၣ်ဒီးတၢ်ရဲၣ်ကျဲၤပၢဆှၢတၢ်ကဲထီၣ်အသးသတူၢ်ကလာ်တဖၣ်န့ၣ်လီၤ.
တၢ်ပၥ်ကဲတၢ်ခူသူၣ်ဒီးတၢ်ဂ့ၢ်တၢ်ကျိၤ
	(5)	နီၢ်တဂၤအိၣ်ဒီးတၢ်ခွဲးတၢ်ယၥ်လၢကအိၣ်ဒီးနီၣ်တဂၤအ-
	(a)	နီၢ်ကစၢ်တၢ်ခူသူၣ်န့ၣ်တၢ်ကပၥ်ကဲအီၤ,ဒီး
	(b)	နီၢ်ကစၢ်တၢ်ဂ့ၢ်တၢ်ကျိၤန့ၣ်တၢ်ကဒီသဒၢအီၤအဂီၢ်လီၤ.
	(6)	ပှၤနီၢ်တဂၤအိၣ်ဒီးတၢ်ခွဲတၢ်ယၥ်လၢလၢကဃုထံၣ်, ဒီးတၢ်ဟ့ၣ်ထီၣ်အီၤ, တၢ်မၤနီၣ်မၤဃါဒီးတၢ်ဂ့ၢ်တၢ်
ကျိၤဘၣ်ဃးဒီးပှၤနီၢ်တဂၤအတၢ်ခွဲးတၢ်ယၥ်လၢအကူာ်တခါအံၤအဖီလၥ်ဒီးကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသးပှၢ်အတၢ်မၤစၢၤတဖၣ်လၢပှၤနီၢ်တဂၤမၤန့ၢ်ဘၣ်၀ဲ, ပၣ်ဃုၥ်ဒီးတၢ်မၤစၢၤတဖၣ်န့ၣ်အပှ့ၤန့ၣ်လီၤ.
တၢ်ဆဲးကျိးလၢအပၣ်ပှၤတဂၤလၢတၢ်ခၢၣ်သးဒီးတၢ်သ့တၢ်ဘၣ်လၢတၢ်ကတီၣ်ထီၣ်တၢ်ဂ့ၢ်တဖၣ်လၢတအိၣ်ဒီးတၢ်မၤကၣ်က့ၤအီၤဘၣ်န့ၣ်လီၤ
	(7)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢက-
	(a)	တၢ်ကဒုးသ့ၣ်ညါအီၤ, လၢကျဲလၢပှၤနီၢ်တဂၤနၢ်ပၢၢ်, ဘၣ်ဃးဒီးကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသး
ပှၢ်အတၢ်မၤစၢၤတဖၣ်လၢပှၤနီၢ်တဂၤမၤန့ၢ်, ဒီး
	(b)	ပၥ်ဖျါထီၣ်တၢ်ထံၣ်တၢ်ဆိကမိၣ်ဘၣ်ဃးဒီးကျိၣ်စ့တၢ်ဆီၣ်ထွဲတၢ်ကွၢ်ထွဲပှၤသးပှၢ်တၢ်မၤစၢၤတဖၣ်
လၢပှၤနီၢ်တဂၤမၤန့ၢ်ဒီးတၢ်ကနၣ်အီၤန့ၣ်လီၤ.
	(8)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢကဆဲးကျိးလိၥ်သးလၢပှၤနီၢ်တဂၤအကျိၥ်လၢအဘၣ်သးမ့တမ့ၢ်တၢ်
ဆဲးကျိးအကျိၤအကျဲ, ဃုၥ်ဒီးတၢ်မၤန့ၢ်ပှၤကျိးထံတၢ်တဖၣ်ဒီးတၢ်ဆဲးကျိးအစဲးပီးလီဒ်တၢ်လိၣ်အိၣ်အ
သိးလီၤ.
	(9)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢက-
	(a)	ဒီးတၢ်ဆဲးကျိးလိၥ်သးလၢသးပျီပျီဒီးဘၣ်တၢ်ဆီၣ်ထွဲအီၤလၢပှၤဟ့ၣ်ထီၣ်တၢ်မၤစၢၤလၢအဆဲးလီၤ
မံၤတဖၣ်ဖဲတၢ်ဂ့ၢ်ကီတဖၣ်မ့ၢ်အိၣ်ထီၣ်လၢတၢ်ဟ့ၣ်လီၤ၀ဲကျိၣ်စ့တၢ်ဆီၣ်ထွဲပှၤသးပှၢ်အတၢ်မၤစၢၤတဖၣ်, ဒီး
	(b)	မၤတၢ်တဲအါတၢ်ဂ့ၢ်လၢအသူ၀ဲကျိၤကျဲလၢတၢ်မၤန့ၢ်အီၤသ့လၢတအိၣ်ဒီးတၢ်ပျံၤတၢ်ဖုးလၢတၢ်ကမၤ
ကၣ်က့ၤအီၤအဂီၢ်, ဘၣ်ဃးတၢ်ဟ့ၣ်လီၤကျိၣ်စ့တၢ်ဆီၣ်ထွဲလၢတၢ်ကွၢ်ထွဲပှၤသးပှၢ်အတၢ်မၤစၢၤတ
ဖၣ်ဆူပှၤနီၢ်တဂၤ, ဒီး
	(c)	ဃဲၣ်လီၤတၢ်ဂ့ၢ်ကီလၢပှၤနီၢ်တဂၤအတၢ်တဲအါတၢ်ဂ့ၢ်လၢအတီတြၢ်ဒီးချ့၀ဲလီၤ.
တဲခဲးတၢ်, ပှၤအရ့ဒိၣ်တဖၣ်ဒီးတၢ်ရ့လိၥ်မုၥ်လိၥ်တၢ်မၤဘၣ်ဘျးတဖၣ်
	(10)	ပှၤနီၢ်တဂၤအိၣ်ဒီတၢ်ခွဲးတၢ်ယၥ်လၢတၢ်ကဆီၣ်ထွဲအီၤလၢပှၤတဲခဲးတၢ်မ့တမ့ၢ်ပှၤအဂၤတဂၤလၢပှၤနီၢ်တ
ဂၤအတၢ်ဃုထၢအပူၤ, ပၣ်ဃုၥ်ဖဲတၢ်မၤနီၢ်ခိတၢ်ဟူးတၢ်ဂဲၤမ့တမ့ၢ်ဃုထံၣ်လၢကနၢ်ပၢၢ်နီၢ်တဂၤတၢ်ခွဲးတၢ်
ယၥ်လၢလံၥ်ကူာ်အံၤအပူၤ, ပၥ်ဖျါထီၣ်ပှၤနီၢ်တဂၤအတၢ်ဆိကမိၣ်, မၤ၀ဲတၢ်ဆၢတဲၥ်လၢအကမၤဘၣ်ဒိ
ပှၤနီၢ်တဂၤအတၢ်အိၣ်မူဒီးမၤ၀ဲတၢ်တဲအါတၢ်ဂ့ၢ်တဖၣ်မ့တမ့ၢ်ဟ့ၣ်ထီၣ်ကဒါတၢ်ထံၣ်တၢ်ပာ်သးန့ၣ်လီၤ.
	(11)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢကမၤန့ၢ်ပှၤလၢအအိၣ်ဒီးမူဒါတဖၣ်လၢအရ့ဒိၣ်လၢပှၤနီၢ်တဂၤအဂီၢ်, ပၣ်ဃုၥ်ပှၤကွၢ်ထွဲတၢ်, ပှၤတမှံၤဒီးမုၥ်သးကလီပှၤမၤတၢ်ဖိတဖၣ်, တၢ်ကသ့ၣ်ညါတူၢ်လိၥ်ဒီးပၥ်ကဲအီၤ
န့ၣ်လီၤ.
	(12)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢခွဲးယၥ်တဖၣ်အပူၤ, ဒီးတၢ်မၤစၢၤ, လၢကအိၣ်မၤဘၣ်ဘျးလိၥ်အ
သး(ဖဲပှၤနီၢ်တဂၤဃုထၢ၀ဲ) ဃုၥ်ဒီး-
	(a)	ပှၤလၢအရ့ဒိၣ်တဖၣ်လၢပှၤနီၢ်တဂၤတၢ်အိၣ်မူအပူၤဒီးဆၣ်ဖိကီၢ်ဖိလၢအဘုၣ်၀ဲပၣ်ဃုၥ်ခီဖျိဟံၣ်ဖိ
ဃီဖိ, တံၤသကိး, မုၥ်သးကလီပှၤမၤတၢ်ဖိမ့တမ့ၢ်ပှၤလဲၤအိၣ်သကိးတၢ်အဂၤတဖၣ်ဖဲပှၤနီၢ်တဂၤ
အိၣ်၀ဲအလီၢ်ဒီးတၢ်လဲၤအိၣ်သကိးဆူဟံၣ်ဖိဃီဖိမ့တမ့ၢ်တံၤသကိးတဖၣ်အအိၣ်လၢအပူၤဖျဲး, ဒီး
	(b)	နီၢ်တဂၤအပှၤတ၀ၢ, ပၣ်ဃုၥ်သ့ခီဖျိတၢ်နုၥ်ပၣ်ဃုၥ်ဆူကမျၢၢ်တၢ်အိၣ်မူအပူၤဒီးတၢ်အိၣ်ကသုၣ်
ကသီ, တၢ်ဆဲးတၢ်လၤ, နီၢ်သးဒီးတၢ်အိၣ်မူအတၢ်ဟူးတၢ်ဂဲၤတဖၣ်, ဒီး
	(c)	ပှၤနီၢ်တဂၤမ့မ့ၢ်ပှၤအဘီၤရံကၠၢနၢၤဒီးထီရ့းစထြ့းကီးဖိတဖၣ်-ပှၤတ၀ၢ, ထံကီၢ်ဒီး ကီးခိၣ်ဟံၣ်န့ၣ်
လီၤ.
	(13)	ပှၤနီၢ်တဂၤအိၣ်ဒီးတၢ်ခွဲးတၢ်ယၥ်လၢကမၤန့ၢ်တၢ်, တဘျီလၢ်လၢ်လၢပှၤနီၢ်တဂၤဃုထၢအီၤ, ပှၤတဂၤလၢ
တၢ်နဲၣ်လီၤအီၤလၢပှၤနီၢ်တဂၤ, မ့တမ့ၢ်ပှၤတဂၤလၢတၢ်နဲၣ်လီၤအီၤလၢပှၤဘၣ်မူဘၣ်ဒါလၢအိၣ်ဒီးစိကမီၤ
လၢကြၢးဘၣ်န့ၣ်လီၤ.

